《种蔬二首 其一》
宋代·刘敞

时雨破膏壤，荷锄回城阴。疾耕意不足，覆陇力可任。

里巷多父意，往来迹相寻。见我山野服，欣然用尽簪。

劝我勿灭裂，哀我识浮沈。虽微生平故，颇用愧其心。

采芝商于岭，食薇首阳岑。念我非其人，岂敢慕山林。

聊以资素饱，身世实崎嵚。丈人不我厌，荷蓧时见临。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。